
REGULAMENT


PRIVIND ORGANIZAREA, FUNCȚIONAREA, ÎNTREȚINEREA ȘI EXPLOATAREA ACTIVITĂȚII BAZINULUI DE ÎNOT DIDACTIC 
DIN MUNICIPIUL MARGHITA



















Capitolul I
PREVEDERI GENERALE

Art.1	
Prezentul Regulament stabileşte funcționarea, întreținererea, exploatarea, modul de organizare a activității bazinului, raporturile dintre Administrator și Beneficiarii activităților organizate în cadrul Bazinului de înot didactic privind utilizarea bazei sportive, drepturile şi obligaţiile părților, interdicţiile și sancţiunile ce îi pot fi aplicate Beneficiarului, în scopul desfăşurării corespunzătoare a activităţii sportive, didactice și educative pentru care a fost realizat acest obiectiv de interes public.

Art.2	
Prevederile prezentului regulament se aplică Administratorului, personalului de deservire și pază precum și Beneficiarilor bazinului de înot didactic din Municipiul Marghita.

Art.3	
(1) Bazinul de înot didactic este proprietatea Municipiului Marghita și se află în administrarea UAT Marghita, denumit ”Administrator”.
(2) Bazinul de înot didactic funcționează cu sediul în Municipiul Marghita, str. Progresului, nr.70, județul Bihor și este alcătuit din teren, parcare, construcţii, instalaţii și dotări aferente, care intră în componenţa sa. 
(3) Bazinul didactic de înot poate deservi un numar de 62 utilizatori în bazinul nr.1 și un număr de 15 utilizatori în bazinul nr.2, având în vedere faptul că fiecărui utilizator îi este necesar un minim de 3 mp de luciu de apă.

Art.4 
 (1) Obiectul de activitate al bazinului didactic de înot îl constituie administrarea bazei materiale destinată beneficiarilor în scopul desfășurării de antrenamente, cursuri de iniţiere înot, competiții sportive precum şi a altor acţiuni cu caracter sportiv sau de practicare a înotului ca sport de masă. 
(2) Bazinul de înot didactic asigură egalitatea accesului la serviciile oferite în vederea petrecerii timpului liber şi dezvoltarea armonioasă a utilizatorilor, fără deosebire de statutul social ori economic, vârstă, sex, apartenenţă politică, religioasă ori etnică.

Art.5 
(1) Bazinul de înot didactic este finanţat din :
a) alocatii de la bugetul local pentru activitati institutional administrative de natura didactica si sociala;
b) venituri proprii ce sunt obtinute din aplicarea tarifelor si care se vor inregistra ca venituri ale bugetului local ;
c) alte surse in conditiile legii (venituri din donatii si sponsorizari – cu respecatrea destinatiei precizate in contractele de donatii si sponsorizari).
(2) În vederea întreţinerii, funcţionării şi exploatării Bazinului de înot didactic cu utilaje, instalaţii, dotări şi bunuri mobile aferente, Municipiul Marghita se va putea asocia cu orice persoană juridică, care demonstrează disponibilitatea, capacitatea tehnică şi organizatorică, resursele, expertiza tehnica sportivă şi capacitatea de a gestiona în cele mai bune condiţii întreţinerea.funcţionarea şi exploatarea amplasamentului "Bazin didactic de înot", cu respectarea scopului şi destinaţiei pentru care acesta a fost realizat, adică activităţi sportive, didactice, educative şi utilizării publice în baza unui contract de asociere;

Art.6
(1) Dreptul de a organiza activitățile desfășurate în obiectivul menționat la art. 3, aparține Administratorului.
(2) Administratorul răspunde de toate activitățile ce se desfășoară în cadrul bazei sportive și asigură lucrările de întreținere necesare menținerii în stare normală de funcționare a ansamblului de construcții, instalații și dotări aferente Bazinului de înot didactic. 
(3) Administratorul eliberează bilete, legitimații, abonamente și încheie contractele de închiriere / protocoale de colaborare cu beneficiarii activităților derulate în bazin.

Art.7
(1) Beneficiar al activităților organizate în cadrul bazinului de înot didactic este orice persoana fizică sau juridică căreia administratorul i-a acordat dreptul de acces și utilizare a bazinului de înot didactic în baza unui contract, abonament, legitimație, bilet, invitație, etc.
(2) Calitatea de beneficiar poate fi obținută doar în urma semnării (personal sau de către părinte/tutore/aparținător legal) a unei declaraţii privind acceptul tuturor prevederilor prezentului regulament, precum şi a condițiilor de desfășurare a activităților. 
(3) Persoanele fizice care obțin calitatea de beneficiar prin achiziția unui bilet de intrare, sunt de acord cu prevederile prezentului regulament în mod implicit.
(4) Structurile sportive definite conform Legii nr.69/2000 pot desfăşura activităţi de antrenament/competitie doar în urma semnării unui „Contract/Protocol de colaborare” şi a unei declaraţii privind acceptul tuturor prevederilor prezentului regulament, precum şi acceptul condiţiilor tehnico-materiale existente la Bazinului de înot didactic.

Art. 8 
(1) În cazul nerespectării prevederilor prezentului Regulament privind organizarea, funcționarea, întreținerea și exploatarea activității bazinului de înot didactic, Muncipiul Marghita nu își asumă nicio responsabilitate în cazul producerii unor accidente sau incidente și va pretinde despăgubiri pentru pagubele produse de Beneficiari.
(2) Prevederile prezentului Regulament se aplica părtilor contractuale, colaboratorilor precum și beneficiarilor activităților organizate în cadrul bazinului didactic de înot.

Art. 9
(1) Programul de funcționare al Bazinului de înot didactic este de luni până vineri între orele 6:00-22:00; sâmbăta și duminica între orele 9:00-22:00.
(2) Programul de acces al publicului la bazin se stabilește prin decizia Adminstratorului, va fi afișat într-un loc vizibil la intrarea în incintă și va lăsa neocupate, în fiecare săptămână, 8 ore pentru activități de întreținere generală.
(3) În cadrul programului de funcționare vor fi alocate cu prioritate ore pentru :
a) cursuri de inițiere – învățare a înotului – ore de initiere si pregatire pentru persoane cu dizabilitati;
b) competiții sportive
c) ore speciale pentru public în bazin (cu bilete/abonamente).
(4) Programul de funcționare al bazinului de înot poate fi modificat în funcție de necesitate, iar orice modificări ale orarului vor fi aduse la cunostință beneficiarilor prin afișare la sediul bazinului didactic de înot și pe site-ul www.marghita.ro.

Art.10	
Tarifele utilizate în cadrul bazinului didactic de înot sunt prevăzute în Anexa nr.1 la prezentului Regulament.

Capitolul II
ACCESUL LA BAZIN

Art.11. 
Accesul în incinta bazinului se face în limita capacității maxime admise, după un program stabilit de către administrator și adus la cunoștința publicului. Accesul publicului în bazin în afara intervalelor orare stabilite prin program este interzis.
 
Art. 12. 
Intrarea în bazin se face pe baza: 
a) documentelor menționate în contractele sau protocoalele încheiate între administrator și persoanele juridice; 
b) bilete de intrare, abonamente; 
c) legitimațiilor sau tabelelor în cazul cluburilor/asociațiilor sportive care au contracte cu administratorul;

Art.13		
(1) Intrarea în incinta bazinului didactic de înot se va consemna în Registrul de Acces de către receptioner/casier, cu următoarele date:
· numele și prenumele persoanei, a antrenorului și a însoțitorului;
· seria si numărul abonamentului/biletului;
· denumirea persoanei juridice;
· data / ora intrării în incintă.
(2) Obligativitatea solicitării documentelor doveditoare și înscrierea acestora în Registrul de Acces revine personalului de deservire al bazinului de înot, iar beneficiarii au obligația prezentării documentelor solicitate.

[bookmark: _GoBack]Art.14	
(1) Durata unei ședințe de înot este de 2 ore și se calculează din momentul intrării în sala de recepție și se termină la iesirea din incinta bazinului de înot. 
(2) Beneficiarii au dreptul la acces în hol și la vestiar, pentru echipare/ dezechipare, efectuare circuit igienico-sanitar, cu 15 minute înainte de începerea ședinței și 15 minute după încheierea acesteia.

Art. 15
(1) Competițiile și programul de pregătire didactică au prioritate față de abonamentele pentru public sau închiriere, momentul și durata de desfășurare a acestora fiind afișate și comunicate în prealabil.
(2) In zilele în care se desfăşoară competiţii sportive au acces la Bazin sportivii din structurile sportive cu care Administratorul are în derulare contracte, precum şi antrenorii acestora ; de asemenea, au acces şi arbitrii şi delegaţiile oficiale ale echipelor participante, și posesorii de abonamente/bilete, personalul tehnic, administrativ şi de control al conducerii.

 Art.16
(1) Cursurile de iniţiere în înot (copii, dar şi alte categorii de vârstă) pot fi susţinute doar de către antrenori / instructori cu atestati.
(2) Antrenorii și instructorii sportivi care au contracte încheiate pentru desfășurarea de activități sportive de inițiere și/sau învățare a înotului au la dispoziție 3 culoare, în funcție de disponibilitate, iar celelalte culoare vor rămâne libere pentru persoanele care desfăsoară activități de agrement și recreere.
(3) În intervalul orar în care se desfășoară activități/cursurile de iniţiere în înot, administratorul asigură prin personalul desemnat, doar buna funcționare din punct de vedere tehnic a bazinului, fără a avea îndatorii cu privire la supravegherea si siguranța utilizatorilor.

Art.17
(1) Beneficiarii activităților organizate în cadrul bazinului didactic de înot sunt obligați să folosească culoarele pentru înot corepunzătoare gradului propriu de performantă.
(2) Minorii sub 14 ani care doresc să practice activităţi de nataţie, fără instructor, trebuie să fie însoţiţi în bazin de către un adult. Acesta își asumă răspunderea pentru supravegherea minorului pe toată durata perioadei în care se află în incintă. 
(3) Persoanele însoțitoare ale copiilor care desfășoară activitati de agrement, sportive sau educative, au acces în bazinul de înot doar daca achita contravaloarea biletului de intrare si au tinuta corespunzatoare, respectiv costum de baie, slip, cască, papuci, prosop.
(3) Accesul persoanelor, altele decât însoţitori minorilor, este posibil numai în spațiul de așteptare special amenajat și marcat și la grupurile sanitare, cu excepția însoțitorilor de minori de vârstă sub 14 ani cărora le este permis accesul și la vestiare, cu respectarea condițiilor de acces în aceste zone. Pentru aceste persoane, purtarea botoșeilor de protecție sau a papucilor de bazin (șlapi) este obligatorie.


Art.18
(1) Însoțitorii copiilor care desfasoară activități sportive, de inițiere și/sau învatare a înotului au acces la tribună și la grupurile sanitare, copiii fiind preluați de către instructorul sportiv care va efectua lecția în holul bazinului didactic de înot. 
(2) Însoţitorii cursanților minori pot avea acces şi la vestiare pe perioada echipării/dezechipării minorilor doar echipaţi corespunzător şi cu papuci sau protectori de încălţăminte, din dotarea proprie a acestora, pentru păstrarea igienei.
(3) Este interzis accesul minorilor sub 14 ani în bazinul didactic de înot dacă nu sunt însoţiţi de un adult sau de instructor, fiind obligatorie supravegherea acestora pe toată durata utilizării bazinului, iar răspunderea pentru nerespectarea de către copii a regulilor de utilizare a echipamentelor din incinta bazinului didactic de înot revine adultului însoţitor sau instructorului.

Art.19
(1) Plata integrală a abonamentelor/biletelor se va face la casieria Bazinului de înot didactic și nu la instructor. În cazul renunțării la curs pe parcursul perioadei în care beneficiarul deține un abonament valabil, contravaloarea acestuia nu se restituie.
(2) Abonamentele sunt valabile cu respectarea programului de funcționare al bazinului didact de înot și se eliberează pentru minimum 8 ședințe, care vor fi efectuate obligatoriu într-o perioadă de 30 zile de la data eliberării acestora.
(3) Administratorul nu este responsabil pentru neprezentarea beneficiarului la curs/ședințele de înot și nu returnează sau transferă taxa pentru orele pierdute din motive dependente de beneficiar. 

Art.20
(1) Accesul în bazin, precum și ieșirea din acesta se face numai pe scările special amenajate, iar săritul în apă, ca si regulă generală va fi interzis, fiind permis doar de pe instalațiile speciale de sărituri (Block-starturi, trambuline, etc.). 
(2) Accesul în bazinele de înot se face numai cu ținută obligatorie, respectiv costum de baie, slip, prosop, papuci, cască. 

Art. 21		
Accesul cu autovehicule în curtea interioara a bazinului didactic de înot este permis numai în limita locurilor destinate parcării, fără obturarea sau blocarea căilor de acces.

Capitolul III
OBLIGAȚIILE ADMINISTRATORULUI

Art. 22 
Administratorul va elabora și afișa Regulamentul de Ordine interioară, obligatoriu pentru toți beneficiarii și pentru personalul angajat al bazinului.

Art. 23 
Administratorul are obligația să ia toate măsurile necesare unei bune funcționări, prin întreținerea si înlocuirea, instalațiilor și materialelor din dotare atunci când este necesar, prin efectuarea în permanență a curățeniei clădirii în care își desfășoară activitatea, a bazinului de înot, a tuturor spațiilor anexe, a spațiilor verzi și aleilor pietonale. 

Art. 24 
(1) Administratorul are obligația de a efectua operațiuni de dezinsecție, dezinfecție și deratizare, conform legislației în vigoare, precum si de a menține condițiile de igienă cerute de reglementările legale în vigoare. 
(2) Lucrările de dezinsecție, dezinfecție si deratizare se vor executa in afara orelor de acces a publicului in incinta bazinului.
(3) Produsele utilizate în activitățile de dezinfecție, dezinsecție si deratizare vor fi avizate de către Ministerul Sănătății, pentru profilaxia sanitar-umană si de către Agenția de Protecție a Mediului.
(4) Lucrările se vor executa astfel încât să nu provoace daune de orice natura patrimoniului bazinului de înot didactic ;

Art.25 
In vederea asigurării lucrărilor de colectare și transport a deșeurilor strânse din incinta Bazinului de înot didactic, administratorul va preda deșeurile operatorului de salubritate.

Art.26 
Administratorul are obligația de a obține toate avizele necesare potrivit legii și să asigure personalul calificat și corespunzător pentru buna desfășurare a activității de exploatare și întreținere a bazei sportive.

Art.27
Administratorul este obligat să asigure îndeplinirea indicatorilor de performanţă pentru serviciile specializate, astfel: 
a) folosirea, întreținerea şi supravegherea în bune condiţii a instalaţiilor din dotare; 
b) întreţinerea curăţeniei aleilor din incinta Bazinului de înot didactic, se efectuează în tot timpul anului pe toată durata zilei, în scopul păstrării unui aspect salubru al domeniului public; 
c) asigurarea personalului calificat în acţiunile de salvare a celor aflaţi în pericol de înec precum şi dotarea materială a unui punct sanitar de prim-ajutor; 
d) intervențiile de întreținere sau reparații curente asupra instalațiilor de utilitate publică din incinta Bazinului de Înot Didactic, se vor face numai de către personal specializat și autorizat. Dacă echipamentul este în perioada de garanție, reparația se face cu societatea care asigură lucrările în garanție.
e) să asigure avertizarea scrisă şi la loc vizibil prin panouri, pentru pericolul de înec;
f) să asigure buna funcţionare a iluminatului public pe căile de acces şi în incinta bazinului didactic de înot;

Art.28
(1) Administratorul răspunde de realizarea la timp si în condiții de performanță a lucrărilor de întreținere si reparații curente ale instalațiilor de utilitate publică, din incinta bazinului de înot didactic (instalații de alimentare cu apa, canalizare, gaze naturale, energie electrica).
(2) Administratorul se va îngriji de gospodărirea judicioasa a materiilor prime, materialelor, apei, energiei electrice si termice, gazelor naturale, astfel încât sa nu se încarce artificial costurile de operare.
(3) Administratorul verifică si urmărește corectitudinea facturilor de plata a energiei electrice, apa-canal, gaze si termoficare si răspunde de achitarea in termenele legale a respectivelor facturi.

Capitolul IV
OBLIGAŢIILE PERSONALULUI ANGAJAT AL BAZINULUI

Art. 29. 
(1)Fiecare angajat cu atributii la bazinul de înot didactic trebuie să respecte cu strictețe prezentul regulament, atribuțiile din Fișa postului și sarcinile încredințate, precum şi programul de muncă stabilit de către șefii săi ierarhici.
(2) Fiecare membru al personalului Bazinului de înot didactic trebuie să respecte cu strictețe disciplina la locul de muncă şi să militeze pentru promovarea unui climat corespunzător, atât pentru colegii de muncă, cât şi pentru beneficiari, să adopte o atitudine plină de respect și solicitudine, față de toți beneficiarii Bazinului (preșcolari, școlari, instructori, abonați, clienți plătitori de bilet de intrare, cursanți, aparținători).
(3)  Fiecare membru al personalului Bazinului de înot didactic trebuie să urmărească respectarea prevederilor prezentului regulament, atât de către colegii de muncă, cât și de către beneficiarii, semnalând/raportând -în cel mai scurt timp - neregulile observate, șefilor ierarhici.

Art. 30
Personalul angajat al bazinului de înot didactic are urmatoarele atributii:
a) să respecte programul de lucru și de funcționare al bazinului;
b) să supravegheze în permanență respectarea circuitului igienico – sanitar în incinta bazinului didactic deînot, dușulfiind obligatoriu înainte de intrarea și după iesirea din bazin;
c) să nu permită accesul neînsoțit al persoanelor care nu stiu să înoate în timpul desfăsurarii orelor deagrement pentru public;
d) să anunte administratorul bazinului despre problemele care intervin;
e) să nu parasească locul de muncă în timpul programului;
f) să nu permit accesul la bazin a persoanelor fară bilet/abonament;
g) să vizeze biletele și abonamentele persoanelor care intră în incinta bazinului de înot;
h) să urmarească predarea cheilor de la dulăpioare la părăsirea bazinului de înot;
i) să păstreze ordinea si curățenia la locul de muncă;
j) să inregistreze orice obiect gasit în incinta Bazinului de înot 
Capitolul V
OBLIGAŢIILE ANTRENORILOR/INSTRUCTORILOR

Art. 31
Antrenorii/instructorii au urmatoarele obligatii:
a) să aducă la cunoștința conducerii bazinului didactic de înot lista cursanților și perioadele de desfășurare a cursurilor, însoțită de următoarele documente:
· cererede înscriere ;
· copie certificate de naştere/CI;
· adeverinţă medical cu menţiunea"Apt pentru efort fizic"și"Apt pentru bazin" la un interval de 90 zile;
· declaraţiedinparteapărinteluiprecumcăaluatlacunoştinţăde  Regulamentulbazinului,normede comportare,interdicţiişiobligaţii;
b) să preia cursanții din holul de la intrare al bazinului și să folosească căile de acces delimitate pentru vestiare și pentru acces în incinta bazinului;
c) să își instruiască cursantii pentru respectarea circuitului igienico – sanitar, respectivfolosirea dușului inainte si după iesirea din bazin;
d) să respecte orarul de funcționare aprobat;
e) să prezinte conducerii bazinului programul de înot cu o saptamană înainte pentru săptamâna următoare, pentru a-i fi repartizat un culoar în functie de disponibilitate;
f) să achite taxa aferentă orelor de înot desfasurate la bazinul de înot;
g) să utilizeze doar spațiile care le-au fost închiriate;
h) să asigure integritatea fizica a cursantilor pe care îi au în pregătire, antrenorii sportivi fiind răspunzători în totalitate de integritatea fizică a cursanților din momentul preluării din holul bazinului de înot și până la predarea acestora către însoțitorii;
i) să păstreaze ordinea, disciplina si curătenia în incinta bazinului didactic de înot;
j) să respecte Regulamentul de ordine interioarăal bazinului didactic de înot.

Capitolul VI 
OBLIGAȚIILE BENEFICIARILOR

Art. 32 
(1) Persoanele care folosesc spaţiile Bazinului au următoarele obligaţii: 
a) să solicite intrarea în zona bazinului doar dacă au achitat, în prealabil, la casierie – contravaloarea abonamentului/biletului corespunzător, să prezinte obligatoriu abonamentul, biletul, etc; 
b) să respecte Regulamentul de organizare şi funcţionare a Bazinului de înot didactic (afişat la intrarea în incintă). 
c) să păstreze ordinea, curăţenia şi liniştea în toată incinta bazei de nataţie; 
d) să posede şi să utilizeze echipament adecvat activităţilor de nataţie: costum de baie, cască de protecţie capilară, ochelari de înot, papuci; Nu este permis inotul cu haine de strada. Haine precum pantalonii ¾, pantalonii de sport sau lenjeria intima nu sunt considerate costum de baie. Adulții si copii cu probleme de incontinență sunt obligați să poarte scutece absorbante speciale, dublate cu materiale speciale care să le asigure etanșeitatea și impermeabilitatea; 
e) să poarte echipamentul descris mai sus, imediat după intrarea în incinta bazinulu, depunând ţinuta (hainele, încălţămintea) de stradă şi celelalte obiecte personale (ce exced echipamentul sportiv şi de protecţie) în vestiarul ce corespunde cheii atribuite la intrare; înainte de părăsirea vestiarului, în scopul intrării în zona bazinului, să se asigure de faptul că vestiarul este închis şi cheia acestuia se află în posesia sa; 
f) înaintea intrării în apă, în echipament de bazin, să urmeze, în mod obligatoriu, circuitul igienico-sanitar iniţial necesar, după cum urmează: 
1. utilizare toalete; 
2. spălare la duş; după folosirea duşului utilizatorul are obligaţia de a închide robinetul; 
3. deplasarea cu papuci, până la intrarea în apă; 
4. accesul în bazin se face pe scările de acces în apă; 
g) să se supună observaţiilor/indicaţiilor/recomandărilor salvamarului/instructorului şi ale personalului de serviciu, pe toată perioada utilizării Bazinului; 
h) în timpul activităţii de înot, să respecte regula că sensul de deplasare pe culoarul de înot este mereu partea dreaptă a acestuia (faţă de linia de marcaj de pe fundul bazinului); 
i) după încheierea activităţii sportive, la ieşirea din bazin, să urmeze circuitul igienico-sanitar final necesar, după cum urmează: 
1. deplasarea cu papuci, până la zona de duşuri; 
2. spălarea la duş, cu săpun/gel de duş; după folosirea duşului utilizatorul are obligaţia de a închide robinetul; 
3. deplasarea cu papuci, până la vestiare; 
j) să nu alerge pe marginea bazinului;
k) să nu împingă în apă persoanele aflate pe marginea bazinului;
l) să nu foloseasca un limbaj obscen, necuviincios, gesturi indecente ori violente, sau uncomportament care să afecteze confortul si integritatea fizică a beneficiarilor și a personaluluibazinului;
m) să îşi schimbe în/de echipamentul de natație (doar în cabinele de echipare/dezechipare din zona vestiarelor); 
n) să predea cheia de la vestiar la ieşirea din incinta bazinului, personalului de la recepție; în cazul pierderii cheii, se va suporta contravaloarea realizării unui duplicat; 
o) să utilizeze toată baza materială în conformitate cu regulile exploatării normale; în cazul producerii de pagube, ca urmare a exploatării defectuoase, persoanele vinovate vor trebui să suporte, integral, paguba produsă; 
p) să predea la recepție orice obiect găsit în incinta Bazinului de înot didactic, care nu îi aparţine; 
q) la expirarea timpului de închiriere să părăsească incinta bazinului; 
(2) Pentru înotat sunt permise următoarele articole – colaci, plute mici, aripioare, veste, înotătoare, etc.

Capitolul VII
INTERDICȚII

Art. 33
În incinta Bazinului de înot didactic se interzice :
a) accesul persoanelor care suferă de boli transmisibile, prezintă plăgi deschise, micoze, dermatite, dermatoze sau orice altă boală care pune în pericol sănătatea celorlalte persoane;
Observaţie: Persoanele suferinde de afecțiuni pulmonare, cardiace, sau alte afecțiuni grave își asumă pe deplin răspunderea în ceea ce privește utilizarea facilităților oferite în cadrul Bazinului de Înot Didactic.
b) accesul minorilor în zona bazinului, neînsoțiți sau nesupravegheați;
c) accesul persoanelor în stare de ebrietate sau sub influenta narcoticelor;
d) introducerea și consumul de băuturi alcoolice, în tot perimetrul Bazei sportive; introducerea și consumul de orice tip de băuturi răcoritoare și de orice tip de alimente, în perimetrul bazinului interioare (excepție fac doar spațiile special amenajate);
e) intrarea persoanelor la bazin cu bomboane sau gumă de mestecat în gură, precum și oricăror alte alimente; aruncarea gumei de mestecat în apă;
f) fumatul (în toată incinta, cât și în spațiile adiacente, de la interior); excepție fac doar spațiile special amenajate din exterior;
g) introducerea în incintă a animalelor, de orice fel;
h) accesul în ținuta de strada pe suprafețele destinate exclusiv desfășurării activității sportive, dușuri sau alte spații marcate în acest sens.
i) alergatul sau manifestarea oricărui alt comportament care poate duce la accidentarea personală sau a celor din jur;
j) deplasarea/înotul de pe un culoar pe altul, peste marcajul plutitor și nici staționarea pe acesta;
k) săriturile în apă din alergare;
Observaţie: Săriturile în apă (de pe marginea bazinului sau de pe “block-start”-uri), se pot face
doar dintr-o poziție statică, cu fața înspre apă, și -în mod obligatoriu- fără a deranja celelalte persoane, prin stropire sau manifestare.
l) practicarea de către public și de către abonați a jocurilor de agrement cu mingea, în apă sau în imediata vecinătate a bazinului;
m) intrarea domnilor/ băieților în vestiarul fetelor, precum și accesul doamnelor/ fetelor în vestiarul bărbaților;
n) comportamentul şi limbajul indecent, precum şi conversațiile cu o tonalitate ridicată sau orice comportament care afectează confortul și integritatea fizică a celorlalți beneficiari sau a personalului administrativ al bazinului;
o) distrugerea sau sustragerea de obiecte aflate în patrimoniul Bazinului ;
p) distrugerea sau păstrarea cheii de la dulapul din vestiar, atribuită la intrare;
q) degradarea sau deteriorarea instalațiilor de utilitate publica (instalații de alimentare cu apa, canalizare, gaze naturale, energie electrica si termica);
r) accesul în zonele tehnice marcate (centrală termică, stație de tratare a apei, stație climatizare, depozit de păstrare a substanțelor de tratare a apei) din incinta Bazinului de înot didactic;
s) accesul si manevrarea instalațiilor din clădirea aferenta acestora de către persoane neautorizate;
t) accesul în piscina a persoanelor fără echipamentul minim obligatoriu, administratorul având dreptul de a refuza accesul acestora în incinta bazinului;
u) comportamentul agresiv sau urinatul în apa bazinului;
v) consumul sau aruncatul produselor de orice fel, în alte locuri decât cele special amenajate;
w) intrarea în bazin fără supravegherea unui instructor (cu excepția persoanelor care folosesc bazinul pentru înot liber si știu să înoate);
x) orice acțiune ce poate periclita siguranța si sănătatea utilizatorilor bazinului;
y) folosirea camerelor foto sau video sau a oricărui dispozitiv de înregistrat și fotografiat în incintă fără o convenție specială încheiată cu administrația bazinului de înot didactic.

Capitolul VIII
SANCȚIUNI

Art. 34 
În scopul menținerii disciplinei și a siguranței publicului din perimetrul bazinului, salvamarul și personalul administratorului are autoritate deplină, ce se poate manifesta inclusiv în evacuarea persoanelor ce nu respectă prezentul regulament. 
Art. 35
Persoanele care încalcă prezentul Regulament vor fi evacuate, iar în cazul repetării indisciplinei, administratorul bazinului își rezervă dreptul de a interzice accesul în incinta complexului, chiar dacă abonamentul lor este încă în perioada de valabilitate. 

Art. 36 
La producerea de pagube sau exploatare defectuoasă a bunurilor din dotare, persoanele vinovate vor suporta integral paguba produsă. 

Art. 37 
(1) Nerespectarea obligațiilor, precum și încălcarea interdicțiilor precizate mai sus conduce la aplicare de avertismente și sancțiuni, după cum urmează: 
a) avertisment verbal; 
b) evacuarea persoanelor vinovate din bazin de catre personalul bazinului; 
c) anularea abonamentului 
d) imputarea contravalorii pagubelor, dacă este cazul. 
(2) Refuzul de a suporta pagubele produse prin utilizarea defectuoasă a bunurilor din dotarea bazinului de înot didactic (dotări, echipamente, spaţii sau oricare bunuri puse la dispoziţie), va atrage după sine consecinţele prevăzute de reglementările legale în vigoare. 
(3) Personalul bazinului va informa imediat Administratorul și va consemna, într-un proces verbal de constatare, neregulile apărute, persoanele implicate/vinovate. Sancțiunile vor fi stabilite de administrator.

Art. 38 
(1) Nerespectarea oricăror altor reglementari, norme si prevederi legale în vigoare atrage după sine suportarea consecințelor de către făptuitori.
(2) Administratorul bazinului didactic de înot nu își asumă responsabilitatea pentru nerespectarea condiţiile contractuale, ale prezentului Regulament de către beneficiari și nu va acorda despagubiri morale sau financiare beneficiarilor în cazul producerii de accidente, pagube morale sau materiale ca urmare a nerespectării de către aceștia a prevederilor normelor și regulamentelor aflate în vigoare.
(3) Orice litigiu sau neînţelegere va fi rezolvată, pe cât posibil, pe cale amiabilă, între părţi. În cazul imposibilităţii de rezolvare pe o asemenea cale, litigiile vor fi rezolvate în instanţă.

CAPITOLUL V
DISPOZIȚII FINALE

Art. 39
(1) Tarifele și orarul de functionare al bazinului didactic de înot sunt afisate la loc vizibil, la intrarea în incinta bazinului, langă casa de bilete precum și pe site-ul www.marghita.ro.
(2) Casa de bilete se va închide cu o oră înainte de ora de închiderea bazinului didactic de înot.

Art. 40		
(1) Administratorul isi rezervă dreptul de a opera modificări asupra prezentului regulament ori de cate ori constata necesitatea acestui lucru și iși declină pe deplin responsabilitatea pentru toate problemele create de către Beneficiari.
(2) Administratorul bazinului nu răspunde de lucrurile personale/obiectele de valoare lăsate în vestiar cât si de cele uitate sau pierdute.

Art. 41
Prevederile prezentului Regulament vor fi actualizate în funcție de modificările de natura tehnică, tehnologică și legislativă prin Hotărâre a Consiliului Local.

